ai4bharat/Pralekha huggingface dataset:
প্রধানমন্ত্রীরদপ্তর
ভারত-ইতালি ভার্চুয়াল দ্বিপাক্ষিক শীর্ষ সম্মেলনে প্রধানমন্ত্রীর ভাষণ
নয়া দিল্লি, ০৬ নভেম্বর, ২০২০
মহামান্যবর,
নমস্কার!
আপনার প্রাথমিক বক্তব্যের জন্য অসংখ্য ধন্যবাদ।
কোভিড -১৯ এর কারণে, যেমনটি আপনি উল্লেখ করেছেন, আমার মে মাসে নির্ধারিত ইতালি ভ্রমণ স্থগিত করতে হয়েছিল। আনন্দের বিষয় হ'ল আজ আমরা ভার্চুয়াল প্রযুক্তির মাধ্যমে মিলিত হতে পেরেছি। সবার আগে আমি করোনা ভাইরাসের সংক্রমণে ইতালিতে যে প্রভূত ক্ষয়ক্ষতি হয়েছে সে জন্য আমার এবং ভারতের সকল নাগরিকের পক্ষ থেকে সমবেদনা জানাই। যখন বিশ্বের অন্য অনেক দেশ করোনা ভাইরাসের বিপদের সঙ্গে সবে পরিচিত হচ্ছিলো, সংক্রমণের গতি-প্রকৃতি বোঝার চেষ্টা করেছিলো, তখন আপনারা এই বিপর্যয়ের বিরুদ্ধে লড়াই করে যাচ্ছিলেন।
আপনি সম্পূর্ণ সাফল্যের সঙ্গে একটি চূড়ান্ত কঠিন পরিস্থিতি দ্রুত কাটিয়ে উঠেছেন এবং দূরদৃষ্টি সম্পন্ন নেতৃত্বপ্রদানের মাধ্যমে গোটা দেশকে সংগঠিত করে অসাধারণ প্রতিরোধ গড়ে তুলেছেন। অতিমারীর সেই প্রারম্ভিক মাসগুলিতে ইতালির এই সাফল্য আমাদের সকলকে অনুপ্রাণিত করেছিল। আপনাদের অভিজ্ঞতা আমাদের সকলকে সংকটের সময়ে সঠিক পথ দেখিয়েছে।
মহামান্যবর,
আপনার মতো আমিও ভারত ও ইতালির দ্বিপাক্ষিক সম্পর্ককে আরও বিস্তৃত ও নিবিড় করার জন্য ব্যগ্র এবং প্রতিশ্রুতিবদ্ধ। ২০১৮ সালের সেই প্রযুক্তি শীর্ষ সম্মেলন ‘টেক সামিট’ উপলক্ষ্যে আপনার ভারত সফর এবং আমাদের বৈঠকটি দ্বিপাক্ষিক সম্পর্কের অনেক দিক স্পর্শ করেছে। ফলে ভারতের জনগণের মনে ইতালির প্রতি নতুন কৌতূহল জেগে উঠেছে। ইতালির জনগণ ভারত সম্পর্কে আরও আগ্রহী হয়েছেন। আমার জন্যে এটি অত্যন্ত আনন্দদায়ক অনুভূতি। ২০১৮ সালে আমাদের কথোপকথনের পরে, পারস্পরিক বার্তার আদানপ্রদান এবং উভয় দেশের পারস্প্রিক আমদানী রপ্তানীতে অনেক গতি এসেছে। আমি জেনে খুশি যে ইতালির সংসদ গত বছর ‘ভারত-ইতালি ফ্রেন্ডশিপ গ্রুপ’ গঠন করেছে। আশা করি, কোভিড সংক্রমণের পরিস্থিতি উন্নত হওয়ার পরে, আমরা ইতালির সংসদ সদস্যদের ভারতে স্বাগত জানানোর সুযোগ পাব।
মহামান্যবর,
এটা পরিষ্কার যে কোভিড-১৯ মহামারীটি দ্বিতীয় বিশ্বযুদ্ধের মতোই ইতিহাসে একটি বিশেষ উল্লেখ্য বিপর্যয় হিসেবে লিপিবদ্ধ থাকবে। আমাদের সকলকে এই নতুন বিশ্বের সঙ্গে, করোনা পরবর্তী বিশ্বের উপযোগী করে নিজেদের অভিযোজিত করতে হবে। এই অতিমারী উদ্ভূত বিভিন্ন সমস্যা এবং সুযোগগুলির সঙ্গে খাপ খাইয়ে নিতে হবে। আমাদের সবাইকে নতুনভাবে প্রস্তুত থাকতে হবে।
আমি নিশ্চিত যে আমাদের আজকের বার্তালাপ আমাদের সম্পর্ককে আরও শক্তিশালী করবে, পারস্পরিক বোঝাপড়া বাড়িয়ে তুলবে এবং সহযোগিতার নতুন ক্ষেত্রগুলি সনাক্ত করতে সাহায্য করবে।
ধন্যবাদ।
CG/SB
(
সামাজিকন্যায়ওক্ষমতায়নমন্ত্রক
শ্রী থাওয়ার চাঁদ গেহলত ‘দ্বিতীয় সাইন ল্যাঙ্গুয়েজ প্রতিযোগিতা, ২০১৯’-এর বিজয়ীদের পুরস্কৃত করলেন
নয়াদিল্লি, ২৩ সেপ্টেম্বর, ২০১৯
ইন্ডিয়ান সাইন ল্যাঙ্গুয়েজ রিসার্চ অ্যান্ড ট্রেনিং সেন্টার -এর উদ্যোগে আজ সাইন ল্যাঙ্গুয়েজ দিবস উদযাপিত হয়। সামাজিক ন্যায় ও ক্ষমতায়ন মন্ত্রকের ভিন্নভাবে সক্ষমদের ক্ষমতায়ন দপ্তরের অধীন স্বায়ত্তশাসিত সংস্থা আইএসএলআরটিসি-র উদ্যোগে এই অনুষ্ঠানের আয়োজন করা হয়। কেন্দ্রীয় সামাজিক ন্যায় ও ক্ষমতায়ন দপ্তরের মন্ত্রী শ্রী থাওয়ার চাঁদ গেহলত এই অনুষ্ঠানের প্রধান অতিথি ছিলেন। দপ্তরের দুই প্রতিমন্ত্রী শ্রী কৃষাণ পাল গুর্জর এবং শ্রী রতনলাল কাটারিয়া এই অনুষ্ঠানে সম্মানীয় অতিথি হিসেবে উপস্থিত ছিলেন। দপ্তরের সচিব শকুন্তলা ডি গ্যাম্বলিং এবং আইএসএলআরটিসি-র ডিরেক্টর ডঃ প্রবোধ শেঠ এই অনুষ্ঠানে উপস্থিত ছিলেন। আইএসএল-এর ছাত্রছাত্রীরা এবং আইএসএলআরটিসি-র শিক্ষক-শিক্ষিকারা এই অনুষ্ঠানে যোগ দেন। তাঁরা নাটক ও গানের মতো নানা সাংস্কৃতিক অনুষ্ঠানে অংশগ্রহণ করেন।
রাষ্ট্রসঙ্ঘ ২৩শে সেপ্টেম্বরকে ‘আন্তর্জাতিক সাইন ল্যাঙ্গুয়েজ দিবস’ হিসেবে পালন করে আসছে। ২০১৭ সালের ১৯শে ডিসেম্বর রাষ্ট্রসঙ্ঘের সাধারণ পরিষদে আনুষ্ঠানিকভাবে এই দিনটি উদযাপনের সিদ্ধান্ত নেওয়া হয়। এই বছরের সাইন ল্যাঙ্গুয়েজ দিবসের মূল ভাবনা হল – ‘সাংকেতিক ভাষা – সকলের অধিকার’। এই উপলক্ষে আয়োজিত অনুষ্ঠানে শ্রী গেহলত বলেন, সমস্ত ভিন্নভাবে সক্ষম মানুষদের সমাজের মূলস্রোতে নিয়ে আসা কেন্দ্রের অঙ্গীকার। তিনি ৬ হাজার সাইন ল্যাঙ্গুয়েজের শব্দ সমন্বিত একটি অভিধান প্রকাশ করার জন্য আইএসএলআরটিসি-র ভূমিকার প্রশংসা করেন। তিনি আশা করেন, আগামী বছরের মধ্যে এই অভিধানে আরও ৪ হাজার নতুন শব্দ যুক্ত হবে। সাইন ল্যাঙ্গুয়েজের ইতিহাস বহু প্রাচীন। ইদানিংকালে এই ভাষার সমৃদ্ধি হচ্ছে অত্যন্ত আধুনিকভাবে। জাতীয় এবং আন্তর্জাতিক স্তরে বিভিন্ন সাইন ল্যাঙ্গুয়েজের মধ্যে সাদৃশ্য তৈরি করার লক্ষ্যে উদ্যোগ নেওয়া হয়েছে। তিনি ভিন্নভাবে সক্ষমদের কল্যাণে তাঁর মন্ত্রকের নেওয়া নানা উদ্যোগের কথা জানান।
প্রতিমন্ত্রী শ্রী কৃষাণ পাল গুর্জর জানান, শ্রবণশক্তি রহিতদের মধ্যে যোগাযোগের অন্যতম মাধ্যম এই সাইন ল্যাঙ্গুয়েজ। প্রাচীন যুগে যখন মুখের ভাষা গড়ে ওঠেনি, তখন মানুষ নিজেদের মধ্যে সাংকেতিক ভাষায় ভাবের আদানপ্রদান করত।
মন্ত্রকের আরেক প্রতিমন্ত্রী শ্রী রতনলাল কাটারিয়া বলেন, সাইন ল্যাঙ্গুয়েজ অত্যন্ত সমৃদ্ধ ভাষা। আমরা যখন সাইন ল্যাঙ্গুয়েজ নিয়ে কথা বলি, তখন আমরা সেই দেশের সংস্কৃতির কথাও আলোচনা করি। তিনি শ্রবণশক্তি রহিতদের জন্য আইএসএলআরটিসি-র উদ্যোগের প্রশংসা করেন।
অনুষ্ঠানে দ্বিতীয় ভারতীয় সাইন ল্যাঙ্গুয়েজ প্রতিযোগিতার বিজয়ীদের হাতে পুরস্কার তুলে দেওয়া হয়।
CG/CB/DM
(Visitor Counter : 36
রাষ্ট্রপতিরসচিবালয়
চার দেশের রাষ্ট্রদূত ভারতের রাষ্ট্রপতির কাছে পরিচয়পত্র পেশ করলেন
নয়াদিল্লি, ২৮ অগাস্ট, ২০১৯
ভারতের রাষ্ট্রপতি শ্রী রামনাথ কোবিন্দের কাছে চার দেশের রাষ্ট্রদূত তাঁদের পরিচয়পত্র পেশ করেছেন। এঁরা হলেন :
1. দক্ষিণ আফ্রিকার হাই কমিশনার মিঃ জোয়েল সিবুসিসো দিবেলে
2. চিনের রাষ্ট্রদূত মিঃ সুন উইডং
3. সোমালিয়ার রাষ্ট্রদূত মিসেস ফাদুমা আব্দুল্লাহি মহামুদ
4. গ্রিসের রাষ্ট্রদূত মিঃ ডায়োনিসিওস কেভেটোস
CG/BD/DM
(Visitor Counter : 83
শিল্পওবাণিজ্যমন্ত্রক
দার্জিলিং চা প্রসঙ্গে
নয়াদিল্লি, ২০ নভেম্বর, ২০১৯
অন্যান্য অঞ্চলের সস্তা চায়ের থেকে দার্জিলিং চায়ের গুণমান সুরক্ষিত রাখতে ভারতীয় চা পর্ষদ দার্জিলিং চায়ের ব্যবসা-বাণিজ্যের জন্য একটি সুসংহত ব্যবস্থা গড়ে তুলেছে। এর ফলে, দার্জিলিং চায়ের বিক্রি বা ব্যবসা-বাণিজ্যের জন্য চা পর্ষদের অনুমতি নেওয়া প্রয়োজন। লোকসভায় আজ এক লিখিত জবাবে একথা জানান কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল। তিনি বলেন, এখনও পর্যন্ত দার্জিলিং চা হিসাবে বিক্রয় করা প্রতিটি প্যাকেটের গায়ে সম্পূর্ণ চা পাতা দার্জিলিং থেকে সংগ্রহ করা হয়েছে, একথা উল্লেখ করতে হবে। এছাড়াও, চা পর্ষদ দার্জিলিং চা বিক্রি করতে আগ্রহী এমন সংস্থাগুলির জন্য সুনির্দিষ্ট কিছু নীতি-নির্দেশিকা জারি করেছে।
SSS/BD/SB
(Visitor Counter : 36
যোগাযোগওতথ্যপ্রযুক্তিমন্ত্রক
রেডিও নেটওয়ার্কের ওপর ভিত্তি করে দূরবর্তী ও প্রত্যন্ত অঞ্চলেও টেলিযোগাযোগ পরিষেবা পৌঁছে দিতে ভারত এয়ার ফাইবার ব্যবস্থার সূচনা করেছেন শ্রী সঞ্জয় ধোত্রে
নয়াদিল্লি, ০২ অগাস্ট, ২০২০
কেন্দ্রীয় ইলেক্ট্রনিক্স ও যোগাযোগ প্রতিমন্ত্রী শ্রী সঞ্জয় ধোত্রে আজ মহারাষ্ট্রের আকোলা’তে ভারত এয়ার ফাইবার পরিষেবার সূচনা করেছেন। ভারত এয়ার ফাইবার পরিষেবার সূচনার ফলে রাজ্যের আকোলা ও ওয়াসিম জেলার বাসিন্দারা চাহিদার ভিত্তিতে ওয়্যারলেস ইন্টারনেট পরিষেবা পাবেন।
কেন্দ্রীয় সরকারের ডিজিটাল ইন্ডিয়া কর্মসূচির অঙ্গ হিসাবে বিএসএনএল ভারত এয়ার ফাইবার পরিষেবা চালু করেছে। এ ধরনের ওয়্যারলেস পরিষেবা চালুর উদ্দেশ্য হ’ল বিএসএনএল – এর কোনও একটি সার্ভার লোকেশন থেকে ২০ কিলোমিটার ব্যাসার্ধের মধ্যে গ্রাহকদের ওয়্যারলেস ইন্টারনেট পরিষেবা দেওয়া।
রাষ্ট্রায়ত্ত বিএসএনএল আকোলা ও ওয়াসিম জেলা থেকে স্থানীয় ব্যবসায়ী অংশীদারদের মাধ্যমে ভারত এয়ার ফাইবার পরিষেবা প্রদান করছে। এই পরিষেবার ফলে গ্রাহকরা দ্রুতগতিসম্পন্ন ইন্টারনেট পরিষেবা পাবেন। এই পরিষেবার আরও একটি বৈশিষ্ট্য হ’ল – গ্রাহকরা বিনামূল্যে আনলিমিটেড ভয়েস কলের সুবিধা পাবে।
ভারত এয়ার ফাইবার পরিষেবা দ্রুতগতিসম্পন্ন ওয়্যারলেস ইন্টারনেট পরিষেবার এক নতুন দিগন্ত খুলে দিয়েছে। সাধারণ গ্রাহকরাও অত্যন্ত স্বল্প মূল্যে দ্রুতগতির ইন্টারনেট পরিষেবার পাশাপাশি, ভয়েসকলের সুবিধাও পাবেন। ভারত এয়ার ফাইবার পরিষেবার মাধ্যমে বিএসএনএল ১০০ এমবিপিএস গতিসম্পন্ন ইন্টারনেট পরিষেবা দেবে। উল্লেখ করা যেতে পারে, লকডাউনের সময় বিএসএনএল ব্রডব্যান্ড পরিষেবায় আকর্ষণীয় অফার গ্রাহকদের কাছে নিয়ে এসেছে। বাড়ি থেকে কাজ করার ক্ষেত্রে আকর্ষণীয় ব্রডব্যান্ড পরিষেবার অফারগুলি সরকারি ক্ষেত্রের পাশাপাশি, বেসরকারি সংস্থার কাছেও লাভজনক হয়ে উঠেছে।
বিএসএনএল জুলাই মাসে ল্যান্ডলাইন/ব্রডব্যান্ড এবং ফাইবার পরিষেবার ক্ষেত্রে উল্লেখযোগ্য সাফল্য পেয়েছে।ঐ মাসে বিএসএনএল মহারাষ্ট্র সার্কেলে ১৫ হাজার ফাইবার এফটিটিএইচ সংযোগ প্রদান করেছে। কোভিড-১৯ মহামারীর সময় সারা ভারতে এ ধরনের ১ লক্ষ ৬২ হাজার সংযোগ দেওয়া হয়েছে, যা সংস্থার কাছে এক বড় সাফল্য।
(CG/BD/SB
প্রধানমন্ত্রীরদপ্তর
কর্ণাটকের হাম্পিতে জি-২০ সংস্কৃতি বিষয়ক কর্মীগোষ্ঠীর তৃতীয় বৈঠকে ১৭৫৫টি নিদর্শনের সঙ্গে ‘লাম্বানি শিল্পের বৃহত্তম প্রদর্শনের জন্য’ গিনেস বিশ্ব রেকর্ড গড়ার প্রশংসায় প্রধানমন্ত্রী
নতুন দিল্লি, ১০ জুন, ২০২৩
কর্ণাটকের হাম্পিতে জি-২০ সংস্কৃতি বিষয়ক কর্মীগোষ্ঠীর তৃতীয় বৈঠকে ১৭৫৫টি নিদর্শনের সঙ্গে ‘লাম্বানি শিল্পের বৃহত্তম প্রদর্শনের জন্য’ গিনেস বিশ্ব রেকর্ড গড়ার প্রশংসা করলেন প্রধানমন্ত্রী শ্রী নরেন্দ্র মোদী।
কেন্দ্রীয় সংস্কৃতি মন্ত্রকের একটি ট্যুইট শেয়ার করে প্রধানমন্ত্রী তাঁর ট্যুইটে বলেছেন :
“প্রশংসনীয় প্রয়াস, যা লাম্বানি শিল্প সংস্কৃতিকে জনপ্রিয় করে তুলবে এবং এর পাশাপাশি সাংস্কৃতিক কর্মকান্ডে নারীশক্তির অংশগ্রহণকে উৎসাহিত করবে।”
মন্ত্রিসভারঅর্থনৈতিকবিষয়সংক্রান্তকমিটি
রসায়ন ও পেট্রো-রসায়ন দপ্তরের অধীন কেন্দ্রীয় রাষ্ট্রায়ত্ত্ব সংস্হা হিন্দুস্হান ফ্লুরোকার্বনস লিমিটেড বন্ধ করে দেওয়ার প্রস্তাবে মন্ত্রিসভার সায়
নয়াদিল্লি, ২২ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে রসায়ন ও পেট্রো-রসায়ন দপ্তরের অধীন কেন্দ্রীয় রাষ্ট্রায়ত্ত্ব সংস্হা হিন্দুস্হান ফ্লুরোকার্বনস লিমিটেড  বন্ধ করে দেওয়ার প্রস্তাব অনুমোদিত হয়েছে। বৈঠকে আরও সিদ্ধান্ত হয়েছে সংস্হার কর্মচারীদের বকেয়া বেতন, মজুরি এবং বিধিবদ্ধ অন্যান্য পাওনা মিটিয়ে দেওয়ার পর স্বেচ্ছাবসরের প্রস্তাব দেওয়া হবে। তবে কোম্পানী বন্ধ করার প্রক্রিয়া বাস্তবায়িত করার জন্য যে-কজন কর্মচারীর প্রয়োজন, তাদের রাখা হবে। যে সমস্ত কর্মচারী স্বেচ্ছাবসর বা ভিআরএস নেবেন না তাদের ইন্ডাস্ট্রিয়াল ডিসপিউট আইন অনুযায়ী ছাঁটাই করা হবে। স্বেচ্ছাবসর প্রকল্প, বকেয়া বেতন ও বিধিবদ্ধ পাওনা মেটানো সহ কারখানা বন্ধ করে দেওয়ার প্রক্রিয়া সম্পন্ন করতে যে-কজন কর্মচারী থাকবেন তাদের বেতন ও ভাতা ছাড়াও অন্যান্য প্রশাসনিক কাজকর্ম পরিচালনার খাতে এই রাষ্ট্রায়ত্ত্ব সংস্হাটিকে সরকারের পক্ষ থেকে ৭৭ কোটি ২০ লক্ষ টাকা ঋণ সহায়তা দেওয়া হবে। ঋণ বাবদ এই টাকার জন্য কোনও সুদ দিতে হবেনা।
সরকারের পক্ষ থেকে সংস্হাটিকে যে ৭৭ কোটি ২০ লক্ষ টাকা ঋণ দেওয়ার পরিকল্পনা রয়েছে তা সংস্হার জমি ও অন্যান্য সম্পদ বিক্রি করে তোলা হবে। সংস্হার জমি ও সম্পদ বিক্রি করার পর যদি দেখা যায় ঋণ বাবদ প্রদেয় অর্থ সংগৃহিত হয়নি, সেক্ষেত্রে বকেয়া অর্থ অপূরণীয় লোকসান হিসেবে গণ্য করা হবে। সংস্হাকে প্রদেয় ঋণ বাবদ ৭৭ কোটি ২০ লক্ষ টাকা পরিশোধ এবং সংস্হাটি বন্ধ করে দেওয়ার পর জমি ও সম্পদ থেকে যদি অতিরিক্ত কিছু আয় হয়, তাহলে সেই টাকা সংস্হার আগে নেওয়া বকেয়া ১৫ কোটি ৮০ লক্ষ টাকা ঋণ বাবদ মেটানো হবে। সংস্হার জমি বিক্রি সংক্রান্ত বিষয়টি দেখাশোনার জন্য এনবিসিসি ইন্ডিয়া নামে একটি সংস্হাকে নিয়োগ করা হবে। এছাড়াও সংস্হার কারখানায় ব্যবহৃত যাবতীয় সাজ-সরঞ্জাম সহ অস্হাবর সম্পত্তি ই-নিলামের মাধ্যমে বিক্রি করা হবে। উল্লেখ করা যেতে পারে তেলেঙ্গানার সাঙ্গারেড্ডি জেলায় রুদ্ররম-এ হিন্দুস্হান ফ্লুরোকার্বনস লিমিটেডের একমাত্র কারখানা রয়েছে।
CG/ BD/NS
(Visitor Counter : 84
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
সুস্থ হয়ে ওঠার হার ৫০ % বেশি বৃদ্ধি পেয়েছে
কোভিড-১৯ এ মোট ১,৬২,৩৭৮ জন সংক্রমিত সুস্থ হয়েছেন
নতুন দিল্লি, ১৪ জুন, ২০২০
কোভিড-১৯ –এ সংক্রামিত ৮০৪৯ জন রোগী গত ২৪ ঘন্টায় সুস্থ হয়েছেন। ফলে মোট সুস্থ হয়ে ওঠার সংখ্যা হল ১,৬২,৩৭৮ জন। অর্থাৎ দেশে কোভিড সংক্রমিতদের সুস্থ হয়ে ওঠার হার বৃদ্ধি পাচ্ছে। এই মুহূর্তে এর পরিমাণ ৫০ শতাংশের বেশি౼৫০.৬০%। সঠিক সময়ে রোগ শনাক্তকরণ ও যথাযথ চিকিৎসার কারণে আরো বেশি মানুষ সুস্থ হয়ে উঠছেন। বর্তমানে ১,৪৯,৩৪৮ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
আইসিএমআর কোভিড সংক্রমণের নমুনা পরীক্ষার ক্ষমতা নিরন্তর বৃদ্ধি করে চলেছে। দেশে বর্তমানে ৬৪৬টি সরকারি এবং ২৪৭টি বেসরকারী অর্থাৎ মোট ৮৯৩টি পরীক্ষাগারে নমুনা পরীক্ষা করা যাচ্ছে। গত ২৪ ঘন্টায় ১,৫১,৪৩২টি নমুনা পরীক্ষা করা হয়েছে। এ পর্যন্ত মোট ৫৬,৫৮,৬১৪টি নমুনা পরীক্ষা করা হয়েছে।
আজ কেন্দ্রীয় স্বাস্থ্যমন্ত্রী, কেন্দ্রীয় স্বরাষ্ট্রমন্ত্রীকে নিয়ে দিল্লির উপরাজ্যপাল ও মুখ্যমন্ত্রীর সঙ্গে জাতীয় রাজধানী অঞ্চলে কোভিড-১৯ এর পরিস্থিতি নিয়ে একটি বৈঠক করেন। বৈঠকে সংক্রমণ প্রতিরোধ ব্যবস্থাপনা, লালারস নমুনার পরীক্ষা বৃদ্ধি ও স্বাস্থ্য পরিকাঠামোর প্রস্তুতি নিয়ে আলোচনা হয়।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
ইস্পাতমন্ত্রক
এনএমডিসি-র চতুর্থ ত্রৈমাসিকের ফল
নয়াদিল্লি, ৩০ মে, ২০১৯
এনএমডিসি ২০১৮-১৯-এ ৩২.৩৬ মিলিয়ন টন আকরিক লোহা উৎপাদন ও বিক্রি করেছে। গত বছর আকরিক উৎপাদনের পরিমাণ ছিল ৩৫.৫৮ মিলিয়ন টন। বিক্রির পরিমাণ ছিল ৩৬.০৮ মিলিয়ন টন। ২০১৮-১৯-এ কোম্পানির বিক্রয় মূল্য ছিল ১২,১৫৩ কোটি টাকা। এর আগের বছরে ঐ পরিমাণ ছিল ১১,৬১৫ কোটি টাকা। বৃদ্ধির হার ৫ শতাংশ। কর পূর্ববর্তী লাভের পরিমাণ দাঁড়িয়েছে ৭,১৯৮ কোটি টাকা, যা গতবারে ছিল ৬,১৭৯ কোটি টাকা। এক্ষেত্রে বৃদ্ধি ঘটেছে ১৭ শতাংশ। কর পরবর্তী লাভের পরিমাণ দাঁড়িয়েছে ৪,৬৪২ কোটি টাকা। গত বছর এর পরিমাণ ছিল ৩,৮০৬ কোটি টাকা। বৃদ্ধির হার ২২ শতাংশ।
এনএমডিসি-র সিএমডি এন বৈজেন্দ্র কুমার সকল কর্মীকে তাঁদের উদ্যোগ ও পরিশ্রমের জন্য অভিনন্দন জানান। তিনি বলেন, এই ফল থেকে স্পষ্ট বোঝা যায় এনএমডিসি সব সমস্যার মোকাবিলা করতে সক্ষম। তিনি সংশ্লিষ্ট সকল পক্ষ, ইস্পাত মন্ত্রক এবং ছত্তিশগড় সরকারকে তাদের সহায়তার জন্য ধন্যবাদ জানান।
SSS/AP/DM
(Visitor Counter : 83
খনিমন্ত্রক
খনিজ সংরক্ষণ ও উন্নয়ন  বিধি, ২০২১ জনসমক্ষে প্রকাশিত
নয়াদিল্লি, ১০ নভেম্বর, ২০২১
কেন্দ্রীয় খনি মন্ত্রক ২০১৭’র খনিজ সংরক্ষণ ও উন্নয়ন আইনে সংশোধনের লক্ষ্যে গত তেসরা নভেম্বর খনিজ সংরক্ষণ ও উন্নয়ন  বিধি, ২০২১ জনসমক্ষে প্রকাশ করেছে। খনিজ সম্পদ সংরক্ষণ, পদ্ধতিগত ও বৈজ্ঞানিক-ভিত্তিতে খনন এবং দেশে খনিজ সম্পদের উন্নয়ন সহ পরিবেশের সুরক্ষার স্বার্থে ১৯৫৭’র খনি ও খনিজ  আইনের ১৮ নম্বর ধারার আওতায় ২০১৭’র খনিজ সংরক্ষণ ও উন্নয়ন বিধি প্রণয়ন করা হয়। রাজ্য সরকারগুলির পাশাপাশি, শিল্প সংগঠন, খনির লিজ গ্রহীতা, সংশ্লিষ্ট অন্যান্য পক্ষ ও সাধারণ মানুষের সঙ্গে বিশদে আলাপ-আলোচনার পর সংশোধিত আইনটি প্রণয়ন করা হয়। সংশোধিত এই আইনের উল্লেখযোগ্য কয়েকটি বৈশিষ্ট্য নিম্নরূপ –
খনি সম্পর্কিত যাবতীয় পরিকল্পনা ডিজিটাল গ্লোবাল পজিশনিং সিস্টেম সহযোগে প্রণয়ন করতে হবে অথবা কিছু কিছু ক্ষেত্রে দ্রোণ সমীক্ষার সাহায্য নেওয়া যেতে পারে।
নতুন এই আইনে লিজ গ্রহীতাদের খনি এলাকার ডিজিটাল ছবি জমা করতে হবে। এমনকি, যে সমস্ত লিজ গ্রহীতার বাৎসরিক ১ মিলিয়ন টন বা তার বেশি খনিজ সম্পদ উত্তোলনের পরিকল্পনা রয়েছে, তাদের সমগ্র লিজে নেওয়া এলাকার দ্রোণ সমীক্ষা চিত্র জমা করতে হবে।
কার্টোস্যাট-২ উপগ্রহ থেকে পাওয়া চিত্র জমা করতে হবে। সেই সঙ্গে, সংশ্লিষ্ট আইনের ৩৪এ ধারানুযায়ী দ্রোণ সমীক্ষা করা যেতে পারে।
২৫ হেক্টরের কম লিজ নেওয়া এলাকায় লিজ গ্রহীতারা আংশিক সময়ের ভিত্তিতে মাইনিং ইঞ্জিনিয়ার বা আংশিক সময়ের ভূতত্ত্ববিদ নিয়োগ করতে পারবেন।
ক্যাটাগরি-এ খনিগুলির ক্ষেত্রে ৫ লক্ষ টাকার আর্থিক নিরাপত্তা এবং ক্যাটাগরি-বি খনিগুলির ক্ষেত্রে ৩ লক্ষ টাকার আর্থিক নিরাপত্তা কমিয়ে যথাক্রমে ৩ লক্ষ ও ২ লক্ষ টাকা করা হয়েছে।
খনি মন্ত্রকের ওয়েবসাইটে  সংশোধিত আইনটি জনসমক্ষে প্রকাশিত হয়েছে।
CG/BD/SB
(Visitor Counter : 171
উপ-রাষ্ট্রপতিরসচিবালয়
উপরাষ্ট্রপতি মকর সংক্রান্তি, পোঙ্গল, বিহু এবং অন্যান্য উৎসবের প্রাক্কালে দেশবাসীকে শুভেচ্ছা জানিয়েছেন
নতুন দিল্লি, ১৩ জানুয়ারি, ২০২২
উপরাষ্ট্রপতি শ্রী এম ভেঙ্কাইয়া নাইডু মকর সংক্রান্তি ও পোঙ্গল উপলক্ষে দেশবাসীকে শুভেচ্ছা জানিয়েছেন।
তাঁর বার্তার সম্পূর্ণ তথ্য নিম্নরূপ-
" মকর সংক্রান্তি এবং পঙ্গল উপলক্ষে আমি সমগ্র দেশবাসীকে আমার উষ্ণ শুভেচ্ছা ও শুভকামনা জানাই।
সূর্য দেবতাকে উৎসর্গ করা মকর সংক্রান্তি উত্তরায়নের সময়কালের সূচনাকে ব্যক্ত করে। আমাদের দেশের বিভিন্ন অঞ্চলে উৎসবটি বিভিন্ন নামে পরিচিত। তামিলনাড়ুতে পোঙ্গল, আসামে বিহু, কেরালায় বিষু এবং পাঞ্জাব ও হরিয়ানায় একে লহরী, আর বিহারে আবার খিচুড়ি উৎসব বলা হয়। আমাদের দেশের অন্তর্নিহিত সংস্কৃতি ও ঐক্য এর মাধ্যমে প্রতিফলিত হয়। এইসব উৎসব ভালো ফসল, সমৃদ্ধি এবং কৃতজ্ঞতা বোধের প্রতীক।
মকর সংক্রান্তি সকলের জীবনে বয়ে আনুক সমৃদ্ধি, শান্তি এবং সম্প্রীতি।"
CG/ SB
(Visitor Counter : 130
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১১৬ কোটি ৮৭ লক্ষ ছাড়িয়েছে
দেশে গত ২৪ ঘণ্টায় প্রায় ৩৩ লক্ষ টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৮ হাজার ৪৮৮
দেশে সুস্পষ্টভাবে করোনায় আক্রান্তের সংখ্যা ১ লক্ষ ১৮ হাজার ৪৪৩
সাপ্তাহিক-ভিত্তিতে আক্রান্তের হার ০.৯৩ শতাংশ, যা গত ৫৯ দিন ২ শতাংশের নীচে
নয়াদিল্লি, ২২ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৩২ লক্ষ ৯৯ হাজার ৩৩৭। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১১৬ কোটি ৮৭ লক্ষ ২৮ হাজার ৩৮৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮২,২৯০
৯৪,০৭,০৯২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭৬,১০৮
১,৬৩,১৯,০৮৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৪,২৯,৭৫,৯৭১
১৯,১৫,৯৭,০০৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৮,০৮,৫৯,২২৭
১১,১২,০৪,৮৫১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৩২,৭৮,৬৩১
৭,৪৩,২৮,১২৬
|
|
মোট
|
|
|
|
১,১৬,৮৭,২৮,৩৮৫
দেশে গত ২৪ ঘণ্টায় সুস্থ হয়েছেন ১২ হাজার ৫১০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৯ লক্ষ ৩৪ হাজার ৫৪৭।
জাতীয় স্তরে সুস্থতার হার বর্তমানে ৯৮.৩১ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৪৮ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৮ হাজার ৪৮৮ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ১৮ হাজার ৪৪৩ হয়েছে, যা গত বছরের মার্চ মাস থেকে সর্বনিম্ন এবং মোট আক্রান্তের ০.৩৪ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৭ লক্ষ ৮৩ হাজার ৫৬৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৩ কোটি ২৫ লক্ষ ২৪ হাজার ২৫৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৯৩ শতাংশ, যা গত ৫৯ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.০৮ শতাংশ। দৈনিক-ভিত্তিতে আক্রান্তের হার গত ৪৯ দিন ২ শতাংশের নীচে রয়েছে এবং গত ৮৪ দিন ৩ শতাংশের নীচে।
(CG/BD/SB
কেন্দ্রীয়লোকসেবাআয়োগ
সিভিল সার্ভিস প্রিলিমিনারি পরীক্ষা আগামী ৩রা জুন, রবিবার
নয়াদিল্লি, ০৭ মে, ২০১৮
২০১৮ সালের সিভিল সার্ভিস প্রিলিমিনারি পরীক্ষা আগামী তেসরা জুন দেশজুড়ে গ্রহন করা হবে। ইউনিয়ন পাবলিক সার্ভিস কমিশন এই পরীক্ষা গ্রহন করবে। পরীক্ষার্থীদের সুবিধার্থে কমিশনের ওয়েবসাইটে  ই-অ্যাডমিট কার্ড ইতিমধ্যেই আপলোড করা হয়েছে। পরীক্ষার্থীদের ই-অ্যাডমিট কার্ড ডাউনলোড করে, এর একটি প্রিন্টআউট বের করে নিতে বলা হয়েছে। পরীক্ষায় বসার জন্য পরীক্ষার্থীদের এই অ্যাডমিট কার্ড পরীক্ষা গ্রহন কেন্দ্রে দেখাতে হবে।
ই-অ্যাডমিট কার্ডে ফটো পরিস্কার না আসলে বা বোঝা না গেলে সেক্ষেত্রে পরীক্ষার্থীকে দুটি ফটো নিয়ে আসার জন্য বলা হচ্ছে। সেইসঙ্গে প্রমাণ হিসেবে আধার কার্ড, ড্রাইভিং লাইসেন্স, পাসপোর্ট, ভোটার কার্ডের মতো পরিচয়পত্রও নিয়ে আসতে হবে। এই পরীক্ষার জন্য ই-অ্যাডমিট কার্ড ছাড়া অন্য কোনও অ্যাডমিট কার্ড গ্রাহ্য করা হবে না। ই-অ্যাডমিট কার্ডে কোনওরকম ভুল-ত্রুটি থাকলে, তৎক্ষনাৎ পরীক্ষার্থীকে ই-মেল মারফ  কমিশনের সঙ্গে যোগাযোগ করতে পরামর্শ দেওয়া হচ্ছে। শেষ মূহুর্তের ব্যস্ততা এড়াতে আগে থেকেই ই-অ্যাডমিট কার্ডের প্রিন্ট-আউট সংগ্রহ করতে বলা হচ্ছে।
উল্লেখ করা যেতে পারে যে, প্রথমার্ধের পরীক্ষার জন্য পরীক্ষার্থীদের পরীক্ষা শুরুর ১০ মিনিট আগে অর্থাৎ সকাল ৯টা ২০ মিনিটের মধ্যে পরীক্ষার হলে প্রবেশ করতে হবে। দ্বিতীয়ার্ধের পরীক্ষার ক্ষেত্রেও পরীক্ষার্থীদের বেলা ২টো ২০ মিনিটের মধ্যে পরীক্ষা কক্ষে প্রবেশ করতে হবে। পরীক্ষার হলে প্রবেশের নির্ধারিত সময় পার হয়ে গেলে কোনও পরীক্ষার্থীকে আর প্রবেশের অনুমতি দেওয়া হবে না।
ই-অ্যাডমিট কার্ডে যে পরীক্ষাগ্রহন কেন্দ্রের নাম উল্লেখ থাকবে পরীক্ষার্থীদের কেবলমাত্র সেখানেই পরীক্ষা দিতে হবে। অন্য কোনও পরীক্ষা গ্রহন কেন্দ্রে পরীক্ষা গ্রহণ করা হবে না।
একইসঙ্গে, পরীক্ষার্থীদের কালো কালির বল পেন নিয়ে পরীক্ষায় বসতে বলা হয়েছে।
CG/BD/NS/…
(Visitor Counter : 73
প্রধানমন্ত্রীরদপ্তর
সাংসদ সন্তক সিং চৌধুরীর প্রয়াণে শোক প্রকাশ প্রধানমন্ত্রীর
নয়াদিল্লি, ১৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী সাংসদ সন্তক সিং চৌধুরীর প্রয়াণে গভীর শোক প্রকাশ করেছেন।
প্রধানমন্ত্রী তাঁর ট্যুইটে বলেন;
“সাংসদ সন্তক সিং চৌধুরীর প্রয়াণে আমি মর্মাহত। পাঞ্চাবের মানুষের সেবার জন্য তাঁর কাজ স্মরণ করা হবে। শোকসন্তপ্ত পরিবার-পরিজন ও তাঁর সমর্থকদের জানাই সমবেদনা। ওঁ শান্তি।”
PG/PM/NS
(
কেন্দ্রীয়মন্ত্রিসভা
ভারত এবং গাম্বিয়ার মধ্যে পরম্পরাগত চিকিৎসা পদ্ধতি ক্ষেত্রে সমঝোতায় কেন্দ্রীয় মন্ত্রিসভার অনুমোদন
নয়াদিল্লি, ২৮ অগাস্ট, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারত এবং গাম্বিয়ার মধ্যে পরম্পরাগত চিকিৎসা পদ্ধতি ক্ষেত্রে পূর্ব সম্পাদিত সমঝোতায় অনুমোদন দিয়েছে। রাষ্ট্রপতি রামনাথ কোবিন্দের গাম্বিয়া সফরের সময় গত ৩১ জুলাই দুই দেশের মধ্যে এই সমঝোতা স্বাক্ষরিত হয়।
এই চুক্তির ফলে ভারত এবং গাম্বিয়ার মধ্যে পরম্পরাগত চিকিৎসা পদ্ধতিতে সহযোগিতা বৃদ্ধি পাবে এবং দু-দেশই এর থেকে লাভবান হবে।
এই চুক্তিতে গাম্বিয়ার আয়ুষ চিকিৎসা পদ্ধতিকে আরো বেশি করে সাহায্যের কথা উল্লেখ করা হয়েছে।
এই সমঝোতার ফলে পরম্পরাগত চিকিৎসা ক্ষেত্রে দুই দেশের বিশেষজ্ঞদের মধ্যে মতবিনিময়, প্রশিক্ষণ এবং বিজ্ঞানীদের সহযোগিতায় গবেষনা সম্ভবপর হবে, যা পরম্পরাগত চিকিৎসায় নতুন ওষুধ আবিষ্কারের ক্ষেত্রে দিগন্ত সৃষ্টি করবে।
CG/SS/NS
(Visitor Counter : 41
নীতিআয়োগ
নীতি আয়োগের ওমেন ট্রান্সফর্মিং ইন্ডিয়া অ্যাওয়ার্ডসের পঞ্চম সংস্করণে সম্মানিত হয়েছেন কলকাতার পায়েল নাথ
নতুন দিল্লি, ২৩ মার্চ, ২০২২
নীতি আয়োগের ওমেন ট্রান্সফর্মিং ইন্ডিয়া পুরষ্কারে সম্মানিত হয়েছেন ৭৫ জন মহিলা। এর মধ্যে অন্যতম হলেন কদম হাটের সহ-প্রতিষ্ঠাতা কলকাতার পায়েল নাথ।
দেশকে ‘সশক্ত ও সমর্থ ভারত’-এ রূপান্তরিত করতে মহিলারা ধারাবাহিকভাবে মুখ্য ভূমিকা পালন করে আসছেন। বিভিন্ন ক্ষেত্রে এই মহিলাদের উল্লেখযোগ্য সাফল্যের স্বীকৃতিস্বরূপ নীতি আয়োগ ওমেন ট্রান্সফর্মিং ইন্ডিয়া পুরস্কার চালু করেছে।
এবছর দেশের স্বাধীনতার ৭৫ তম বার্ষিকী উদযাপনের জন্য আজাদি কা অমৃত মহোৎসবের অঙ্গ হিসেবে ৭৫ জন মহিলাকে এই পুরস্কার দেওয়া হয়েছে।
পায়েল নাথ কদম ফাউন্ডেশন ও কদম হাটের সহ-প্রতিষ্ঠাতা। গ্রামীণ শিল্পীদের জন্য উচ্চ দক্ষতা সম্পন্ন উদ্যোগ নিয়েছে এই সংস্থা। কদম হাট হল হস্তশিল্পের এক দোকান। উভয় প্রতিষ্ঠান একত্রে কাজ করে দক্ষতা, সুযোগ সৃষ্টি এবং প্রান্তিক মানুষদের সুস্থায়ী জীবন-জীবিকার ব্যবস্থা করে গ্রামীণ ভারতীয় সম্প্রদায়ের উন্নতিসাধনের কাজ চালিয়েছে। এমনকি ১০০ শতাংশ পরিবেশবান্ধব স্থানীয় সামগ্রী যেমন – ঘাস ও সবুজ প্রযুক্তি ব্যবহার করার বিষয়ে কদম প্রশিক্ষণের ব্যবস্থা করে সরাসরি বাড়িতে বসেই রোজগারের সুযোগ এনে দিয়েছে। এর মধ্যে ৮৫ শতাংশ মহিলা কাজের সুযোগ পেয়েছেন।
CG/SS/SKD/
(Visitor Counter : 81
কেন্দ্রীয়মন্ত্রিসভা
শহরাঞ্চলের স্থায়ী উন্নয়নের ক্ষেত্রে ভারত ও জাপানের মধ্যে সহযোগিতামূলক সমঝোতাপত্র স্বাক্ষরে মন্ত্রিসভার সায়
নয়াদিল্লি, ০২ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারতের আবাসন ও শহরাঞ্চল বিষয়ক মন্ত্রক এবং জাপানের ভূমি, পরিকাঠামো, পরিবহণ এবং পর্যটন মন্ত্রকের মধ্যে শহরাঞ্চলের স্থায়ী উন্নয়নের লক্ষ্যে সহযোগিতামূলক সমঝোতাপত্র  স্বাক্ষরে অনুমতি দিয়েছে। এই চুক্তিটি বর্তমানে দু’দেশের মধ্যে শহরাঞ্চলীয় উন্নয়নের ক্ষেত্রে ২০০৭ সালে স্বাক্ষরিত সমঝোতাপত্রটির পরিবর্তে কার্যকর হবে।
রূপায়ণ কৌশল : শহরাঞ্চলের স্থায়ী উন্নয়নের ক্ষেত্রে সহযোগিতামূলক কর্মসচিগুলি রূপায়ণে ও উপযুক্ত কৌশল প্রণয়নে একটি যৌথ কর্মী গোষ্ঠী গঠন করা হবে। প্রতি বছর এই কর্মী গোষ্ঠীর বৈঠক একবার ভারতে পরের বার জাপানে আয়োজিত হবে।
সহযোগিতামূলক সমঝোতাপত্রের মাধ্যমে সহযোগিতার বিষয়গুলি চুক্তি স্বাক্ষরের দিন থেকে পরবর্তী পাঁচ বছর কার্যকর থাকবে। এরপর, এই চুক্তি স্বয়ংক্রিয়ভাবে আরও পাঁচ বছরের জন্য কার্যকর হবে।
এই চুক্তি স্বাক্ষরে গুরুত্বপূর্ণ প্রভাব : দু’দেশের মধ্যে সহযোগিতামূলক চুক্তি স্বাক্ষরের ফলে শহরাঞ্চলের স্থায়ী উন্নয়নে দ্বিপাক্ষিক সহযোগিতা আরও শক্তিশালী, নিবিড় ও দীর্ঘস্থায়ী হবে।
সুযোগ-সুবিধা : সহযোগিতামূলক এই চুক্তি স্বাক্ষরের ফলে স্থায়ী শহরাঞ্চলীয় উন্নয়নের একাধিক ক্ষেত্রে, যেমন – শহরাঞ্চলীয় পরিকল্পনা প্রণয়ন, স্মার্ট সিটি গড়ে তোলা, সুলভে আবাসন, শহরাঞ্চলে বন্যা নিয়ন্ত্রণ ও প্রতিরোধ, নিকাশী ও বর্জ্য ব্যবস্থাপনা সহ শহরাঞ্চলীয় পরিবহণ ব্যবস্থায় ব্যাপক কর্মসংস্থানের সুযোগ সৃষ্টি হবে।
বিবরণ : শহরাঞ্চলের স্থায়ী উন্নয়নের ক্ষেত্রে ভারত ও জাপানের মধ্যে সহযোগিতামূলক এই সমঝোতা স্বাক্ষরের উদ্দেশ্য হ’ল সংশ্লিষ্ট ক্ষেত্রটিতে প্রযুক্তিগত সহযোগিতাকে আরও মজবুত করা। প্রযুক্তিগত সহযোগিতাগুলির মধ্যে রয়েছে – শহরাঞ্চলীয় পরিকল্পনা প্রণয়ন, স্মার্টসিটি গড়ে তোলা, সুলভ আবাসন, শহরাঞ্চলের বন্যা নিয়ন্ত্রণ ও প্রতিরোধ, নিকাশী ও বর্জ্য জল পরিচালনা, শহরাঞ্চলীয় পরিবহণ ব্যবস্থা এবং বিপর্যয় মোকাবিলা। উপরোক্ত বিষয়গুলি ছাড়াও দু’দেশের সহমতের ভিত্তিতে গুরুত্বপূর্ণ বিষয়গুলিকে প্রয়োজন-সাপেক্ষে এই চুক্তিতে নিয়ে আসা হবে। এমনকি, শহরাঞ্চলের স্থায়ী উন্নয়নের ক্ষেত্রে সেরা পন্থা-পদ্ধতিগুলির প্রয়োগ এবং পারস্পরিক অভিজ্ঞতা বিনিময় আরও সহজ হয়ে উঠবে।
CG/BD/SB
(